

Coronafeirws (COVID-19):

Llythyr / e-bost yn annog

gweithwyr i gael brechlyn

**Arweiniad yw’r templed hwn. Dylech ei addau ar gyfer ethos, polisïau a gweithdrefnau, datganiad o ddiben a chynllun gweithredu eich darpariaeth unigol chi. Mae’n rhaid i chi hefyd ystyried y canllawiau cyfreithiol.**

**Pryd i ddefnyddio’r llythyr templed brechlyn hwn?**

Defnyddiwch y llythyr templed hwn i ddarparu gwybodaeth ar y rhaglen genedlaethol i frechu pobl yn erbyn COVID-19, ac i’w hannog nhw i dderbyn brechlyn pan fod un ar gael iddyn nhw.

**Geiriad y llythyr neu e-bost**

Annwyl [ ]

**Brechlyn Coronafeirws a’n gweithlu**

Fel y gwyddoch, mae’r Llywodraeth yn gweithredu ei raglen frechu COVID-19 yn genedlaethol. Hoffem gymryd y cyfle hwn i egluro ein safbwynt ar weithwyr yn cael eu brechu, a sut mae’r rhaglen brechu yn effeithio ein gweithlu.

Mae rhagor o wybodaeth ar ymagwedd ein sefydliad i’w gael yn ein polisi ar weithwyr yn cael eu brechu, sydd ar gael isod.

**Rhaglen Frechu COVID-19**

Bydd y brechlyn hwn am ddim drwy’r GIG. Darperir yn ôl rhestr flaenoriaeth, trwy ganolfannau brechu o fewn rhai ysbytai, stadia chwaraeon, canolfannau cynadledda a meddygfeydd.

Anogwn weithwyr sydd heb gofrestru gyda meddyg i wneud hyn cyn gynted â bo modd. Gweler www.nhs.uk/nhs-services/gps/how-to-register-with-a-gp-surgery <https://www.nhs.uk/nhs-services/gps/how-to-register-with-a-gp-surgery/> ar sut i fynd ati.

**Eich penderfyniad i gael brechlyn**

Gofynnwn fod ein gweithwyr yn cymryd y cyfle i dderbyn y brechiad coronafirws pan fydd un ar gael iddyn nhw. Deallwn mai dewis pob unigolyn yw hwn, ond anogwn ein gweithlu i wneud penderfyniad gwybodus trwy:

* ddarllen gwybodaeth am y brechlyn COVID-19 trwy ffynonellau swyddogol
* rhoi sylw i’r wybodaeth a roddir gan y GIG pryd cynigir brechlyn; a
* bod yn wyliadwrus o anwybodaeth ynghylch y brechlyn COVID-19 a rennir gan ffynonellau annibynadwy.

**Gwybodaeth bellach**

Mae gwybodaeth am raglen frechu genedlaethol COVID-19 ar gael trwy’r dolenni isod:

* [www.gov.uk/health-and-social-care/health-protection-immunisation](http://www.gov.uk/health-and-social-care/health-protection-immunisation), yn cynnwys:
	+ Rhestr flaenoriaeth brechlynnau
	+ Brechu grwpiau penodol, megis pobl feichiog a phobl hŷn;
	+ Beth i ddisgwyl yn dilyn y brechlyn, gan gynnwys arweiniad ar fynd yn ôl I weithgareddau arferol; ac
* [www.nhs.uk/conditions/coronavirus-covid-19/coronavirus-vaccination/coronavirus-vaccine](https://www.nhs.uk/conditions/coronavirus-covid-19/coronavirus-vaccination/coronavirus-vaccine/), sy’n cynnwys manylion:
	+ Pwy sy’n gymwys am frechlyn
	+ Pa mor ddiogel ac effeithol yw’r brechlyn; ac
	+ Beth sydd i’w disgwyl ar ôl cael brechlyn, gan gynnwys ôl-effeithiau posib

Mae gwybodaeth ar drefniadau lleol o fewn Cymru ar gael drwy: [www.phw.nhs.wales/topics/immunisation-and-vaccines/covid-19-vaccination-information](http://www.phw.nhs.wales/topics/immunisation-and-vaccines/covid-19-vaccination-information)

|  |
| --- |
| **Amser allan o’r gwaith i fynychu apwyntiad brechu**O dan ein polisi apwyntiadau meddygol, gall gweithwyr gymryd amser i ffwrdd o’r gwaith gyda thâl i fynychu apwyntiad pe gwahoddir hwy am frechlyn yn ystod oriau gwaith. Fel arfer, darperir slot o 2 awr ond yn sgil y ffaith y gall fod rhaid teithio’n bell i gael brechlyn Covid-19, deellir na fydd hyn o hyd yn bosib.Dylai gweithwyr geisio cymeradwyaeth eu rheolwr llinell cyn cymryd amser i ffwrdd o’r gwaith i fynychu apwyntiad brechu. Er hynny, deellir y gall fod adegau pan fydd angen teithio i gael brechiad ar fyr rybudd heb allu rhagrybuddio rheolwr llinell. |

**C****westiynau neu bryderon**

Gwerthfawrogwn eich dealltwriaeth wrth i ni barhau gydag adferiad ein sefydliad yn sgil effeithiau’r pandemig, a’n hymdrechion i ddychwelyd at weithrediad arferol lle’n bosib.

Edrychwch am ragor o ddiweddariad ar y brechlynnau COVID-19, a ni oedwch i gysylltu gyda’ch rheolwr llinell os oes gennych chi unrhyw ymholiadau neu bryderon.

Yn ddiffuant,